Fil-qalba ta' Bristol, l-Ingilterra, statwa ġdida ta' dimostranta sewda ħadet post statwa ta' Edward Colston li kien jinnegozja l-iskjavi fis-seklu 17, wara li tal-aħħar twaqqet minn domostranti kontra r-razziżmu x-xahar li għadda. Il-biża ta' bosta hi li jkun hemm reazzjoni minn dawk li jopponu id-dimostrazzjonijiet li saru x-xahar li għadda, bid-destin tal-istatwa jekk titħalla hemm ikun simili għal dik ta' Colston. Madanakollu dan ma jidhirx li se jkun il-każ, hekk kif is-Sindku ta' Bristol, Marvin Rees, illejla ħabbar li l-istatwa tad-dimostranta se tkun qed titneħħa.